شه‌فه‌ق نيوز/ گه‌ورا راوێژكاره‌يل وه‌زير خارجيه‌ى ئيرانى ئه‌را كاروبار سياسى تايبه‌ت، چه‌وى كه‌فته‌ هه‌ردوگ شاند عراقى و لوبنانى ك به‌شدارى له‌ دانيشتنه‌يل ئاستانه‌ كردنه‌ ئه‌را ئاشتى له‌ سوريا له‌ نورسوڵتان پايته‌خت كازاخستان وه‌ شيوه‌ى چه‌ودێر.
له‌و باوه‌ته‌و، عه‌لى ئه‌سغه‌ر خاجى وه‌ل هه‌ردوگ شاند عراقى و لوبنانى ك ئه‌را يه‌كه‌مجاره‌ به‌شدارى له‌ دانيشتنه‌يل ئاستانه‌ ئه‌كه‌ن وه‌ شيوه‌ى چه‌ودير و گه‌شتيگ له‌ تاووتوێكردن وه‌ل هه‌ر يه‌كيگ له‌ليان ئه‌نجامدا.
لاى خوه‌يه‌و، عه‌لى ئه‌سغه‌ر خاجى ئاماژه‌ ئه‌را هاوسايه‌تى وه‌ل عراق و لوبنان و سوريا كرد و كاريگه‌رييان له‌ قه‌يران سوريا وه‌تايبه‌ت له‌ ئاست ئه‌منى و مه‌سه‌له‌ى په‌نابه‌ران و ئه‌وه‌ ده‌رخست ك وڵاته‌گه‌ى هه‌ر له‌سه‌ره‌تاوه‌ ته‌ماشاى عراق و لوبنان ئه‌كا ئه‌را به‌شدارى له‌ ريڕه‌و دانيشتنه‌يل ئاستانه‌.
